als_Latn dik_Latn sag_Latn
10.11.2009, - E Martë
Shqipëria dhe Kosova saktësojnë fushat e bashkëpunimit në arsim
Udhëheqësit më të lartë të arsimit të dyja vendeve janë pajtuar që të fillojë konkretizimi i bashkëpunimit në shumë fusha, duke filluar nga Abetarja e përbashkët, binjakëzimi i diplomave mes dy vendeve, binjakëzimi i shkollave, harmonizimi i kurrikulave dhe planprogrameve, mobiliteti i studentëve, profesorëve dhe hulumtuesve
Një delegacion i Ministrisë së Arsimit, Shkencës dhe Teknologjisë (MASHT), i kryesuar nga zëvendësministri Agim Hyseni, ka qëndruar për një vizitë dyditore në Shqipëri.
Delegacioni në përbërje edhe nga këshilltarët e ministrit Hoxhaj, Nuri Bexheti dhe Nezir Çoçaj, drejtori i Departamentit për Arsimin e Lartë, Avdulla Alija dhe drejtori i Departamentit për Arsimit Parauniversitar, Alush Istogu, gjatë kësaj vizite janë takuar me udhëheqësit më të lartë të arsimit të Shqipërisë, në mënyrë që të fillojë konkretizimi i bashkëpunimit në shumë fusha, duke filluar nga Abetarja e përbashkët, binjakëzimi i diplomave mes dy vendeve, binjakëzimi i shkollave, harmonizimi i kurrikulave dhe planprogrameve.
Në një takim mes ministrit të Shqipërisë, Myqerem Tafaj dhe zëvendësministrit të Arsimit të Kosovës, Agim Hyseni, është biseduar për të gjitha këto çështje me rëndësi, në mënyrë që bashkëpunimi të institucionalizohet sa më shpejt përmes nënshkrimit të një marrëveshje bashkëpunimi mes ministrave të arsimit të dy vendeve.
Ministri Tafaj tha se, duhet të punohet nga të dy shtetet, në mënyrë që të arrihet binjakëzimi i shkollave dhe diplomave të shkollave të larta të të dyja vendeve. Ndërsa, ai tha se të rinjtë e Shqipërisë dhe Kosovës duhet të prekin realitetet e të dyja vendeve. "Ne duhet të krijojmë mundësi më të mëdha për shkëmbimin më të thellë të nxënësve dhe studentëve. Gjimnazistët shqiptarë duhet të njohin nga afër shkollat e mesme në Kosovë dhe anasjelltas", theksoi ministri Tafaj.
Sipas tij, ka ardhur koha që të rinjtë të njihen jo vetëm me vendet turistike të Shqipërisë dhe Kosovës, por edhe me shkollat e tyre, duke krijuar kështu një traditë të re për të dyja vendet tona.
Ministri Tafaj theksoi se, në arsimin e lartë, Shqipëria ka mundësi të marrë nga Kosova përvojën, të cilën ai e vlerësoi lartë, sidomos në sistemin e diplomave. Ndërsa, ai e vlërësoi edhe punën që është bërë në arsimin profesional dhe decentralizimin në arsim.
Zëvendësministri Agim Hyseni theksoi se, MASHT dhe Qeveria e Kosovës janë shumë të interesuara që të krijojnë lidhje konkrete dhe marrëveshje institucionale në të gjitha nivelet e arsimit, bashkëpunim institucional përfshirë rritjen e mobilitetit të studentëve, profesorëve dhe hulumtuesve, integrimin e proceseve arsimore dhe proceseve hulumtuese, si dhe zhvillimin e kulturës së vlerave në frymën e Procesit të Bolonjës.
Ai tha se bashkëpunimi dhe integrimi shihen në funksion të krijimit të lehtësirave në hapësirën shqiptare dhe plotësimit të kërkesave të dy vendeve dhe më gjerë.
Zëvendësministri Hyseni përmendi edhe vendimin për hapjen e universitetit të dytë publik në Prizren, për të cilin të dyja palët vlerësuan se do të krijojë shumë mundësi edhe për studentët nga Shqipëria.
Në një takim që ka pasur mes zëvendësministrave të dy vendeve, Agim Hyseni dhe Halit Shamata, po ashtu është arritur pajtimi që të fillohet menjëherë konkretizimi i punës. Në këtë drejtim, janë formuar disa grupe që do të punojnë në drejtime të caktuara për harmonizimin dhe implementimin e planeve të përbashkëta.
Gjatë kësaj vizite, delegacioni nga Kosova ka vizituar edhe shumë institucione që janë në varësi të Ministrisë së Arsimit të Shqipërisë si: Institutin e Kurrikulës dhe Trajnimit, Qendrën e Arritjes së Nxënësve, Agjencinë Kombëtare të Arsimit dhe Formimit Profesional, Agjencinë e Punimeve në Institucionet e Arsimit të Lartë.
Zëvendësministri Agim Hyseni, ndërsa, ka pasur edhe një takim me udhëheqës të Qendrës për Studime Albanologjike.
Delegacioni nga MASHT, po ashtu ka vizituar edhe Universitetin e Elbasanit "Aleksandër Xhuvani", ku është takuar me rektorin Liman Varoshi, me të cilin është biseduar për mundësitë e bashkëpunimit ndëruniversitar me arsimin e lartë të Kosovës.
Bashkëpunimi mes Kosovës dhe Shqipërisë do të zhvillohet në mënyrë sistematike.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn